ከግማሽ ምዕተ- ዓመት ያላነሰ ትግል ሲያካሂድ የቆየው ትውልድ፤ በተፈጥሮ ህግ ምክንያት፤ ቀስ በቀስ ሳያውቀው በሞት እየተለየ በመሄድ ላይ ይገኛል ። ተኪውን ሳያዘጋጀ ቢያልፍ አገሪቱ ከባድ አደጋ ውስጥ ትወድቃለች። ይህ ትውልድ ሳይተካ ከሄደ ፤ ሀገሪቱ መፃዒ እድሏን ሊረከብ የሚችል ትውልድ እያጣች ትሄዳለች ማለት ነው። ስለሆነም በዚህ በኩል መፍትሔ መፈለግ ይኖርበታል ። ለዚህ መፍትሄ ካልተገኘ ደግሞ፤ ሀገርን ማዳን ቀርቶ ራስንም እንኳን ቢሆን ከአደጋ መከላከል የሚቻል አይሆንም። የታጋዮች መዳከም ወያኔ፤ ጠላቶቹን ፤ ለየብቻ እየነጣጠለ ለመምታት ምቹ ሁኔታ የፈጠረለት ሲሆን የወጣቱን ትውልድ አዕምሮ ለመስረቅ ዕድል ገጥሞታል ። የተተኪውን ትውልድ አዕምሮ ከመስረቅ የበለጠ፤ ሀገር የማጥፋት ወንጀል ደግሞ ሊኖር አይችልም ።